b'\n_START_ARTICLE_\nBato ng pilosopo\n_START_PARAGRAPH_\nAng bato ng pilosopo, o ang mas kilal\xc3\xa1 sa Ingles b\xc3\xadlang philosopher\'s stone (Latin:\xc2\xa0lapis philosophorum) ay isang maalamat na substansiyang alkimiko na may kakayahang gawin ang transmutasyon ng mga base metal (hal: tingga, asoge) tungo sa pagiging ginto (chrysopoeia, mga sa Griyegong \xcf\x87\xcf\x81\xcf\x85\xcf\x83\xcf\x8c\xcf\x82 khrusos, "ginto" at \xcf\x80\xce\xbf\xce\xb9\xce\xb5\xe1\xbf\x96\xce\xbd poi\xc4\x93in, "gawin") o pilak. K\xc3\xa1ya rin nitong pahabain ang b\xc3\xbahay ng isang tao at tinatawag na eliksir ng b\xc3\xbahay, magagamit sa pagpapabata at upang makamit ang walang hanggang b\xc3\xbahay; nang napakaraming siglo, ito ang naging pinakahinahangad sa alkimiya. Ang bato ng pilosopo ang naging pangunahing simbolo ng mistikong terminolohiya ng alkimiya, kumakatawan sa perpeksiyon, kaliwanagan, at lubos na kaligahayang makalangit. It is also able to extend one\'s life and called the\xc2\xa0elixir of life, useful for\xc2\xa0rejuvenation\xc2\xa0and for achieving\xc2\xa0immortality; for many centuries, it was the most sought-after goal in\xc2\xa0alchemy. Ang mga tangka sa pagtuklas nit\xc3\xb3 ay nakilala sa tawag na Magnum Opus\xc2\xa0("Dakilang Gawa").\n_START_SECTION_\nKasaysayan\n_START_PARAGRAPH_\nAng mga unang pagbanggit sa bato ng pilosopo sa mga kasulatan ay mahahanap sa Cheirokmeta ni Zosimos ng Panopolis (c. 300 AD). Sinasabi naman nina Elias Ashmole at ang di-makilalang may-akda ng Gloria Mundi (1620) na ang kasaysayan ng alkimiya ay nagsimula pa noong panahon ng Adan, at nakuha niya mismo ang kaalaman tungkol dito mula sa Diyos. Ang kaalamang ito ay sinasabing pinagpasa-pasahan ng mga biblikal na patriyarka, na nagbigay sa kanila ng mahabang b\xc3\xbahay. Ang alamat ng bato ay kinokompara din sa biblikal na kasaysayan ng Templo ni Solomon at ang batong tinanggihan na nilalarawan sa Salmo 118._NEWLINE_Ang teoretikal na pinagmulan ng pagkalikha sa bato ay maaaring mabakas hanggang sa pilosopiyang Griyego. Ginamit ng mga alkimista ang mga klasikal na elemento, ang konsepto ng anima mundi, at mga Creation story na nakapresenta tulad ng mga teksto sa Timaeus ni Plato b\xc3\xadlang mga analohiya para sa kanilang proseso. Ayon kay Plato, ang apat na elemento ay nanggaling sa iisang pinagmulan o prima materia (unang materya), na inuugnay sa keyos (chaos). Prima materia din ang pangalan binibigay ng mga alkimista para sa pangunahing sangkap para sa paglikha sa bato ng pilosopo.'